但係實驗結果發現響光電效應入面，產生嘅電流同射落去支電極度嘅光嘅頻率有關－如果啲光嘅頻率係低過某個特定嘅數值，無論佢嘅強度幾高都唔會有任何電流產生（有一個門檻值；Threshold）。呢點同古典物理學理論講嘅違背。當時嘅新進物理學家就話咁係因為能量係一束束（In discrete small packets）嘅－光係一束束、冇得砍件嘅能量，而一條光束入面每「件」能量嘅大細同條光束嘅頻率成正比，亦即係話如果啲光嘅頻率太低，佢嘅每一「件」能量就會太細，一粒電子吸咗一件弱嘅光嘅能量唔會有能力掙脫佢所屬嗰粒原子嘅束縛嚟產生電流－解釋到光電效應。